এই লাইকেন ব্যাপকভাবে শাখা-প্রশাখা যুক্ত। তাই এই লাইকেনই সর্বাধিক ত্রিমাত্রিকতা প্রদর্শন করে। এদের দৈহিক বৃদ্ধি উলম্ব ভাবে হয়ে থাকে এবং এদের মধ্যে সুতার মত বিন্যাস দেখা যায়। এরা সাধারণত এদের সাবস্ট্রেটের (ধারক) এর সাথে কেবল দেহের নিম্নভাগ (বেস) দ্বারা প্যাঁচানো অবস্থায় বা স্তূপাকারে যুক্ত থাকে। দেহের যে অংশ দ্বারা এরা ধারকের সাথে যুক্ত থাকে তাকে হোল্ডফাস্ট বলে। এরা ধারক থেকে উপরে আকাশের দিকে মুখ করে উঠতে পারে আবার ধারক থেকে মাটির দিকে মুখ করে ঝুলেও থাকতে পারে। দেহের প্রস্থ বরাবর কাটলে (প্রস্থচ্ছেদ) এদের গোলাকার দেখায়। ফ্রুটিকোজ লাইকেন খাড়া অথবা ঝুলন্ত দেহের হয়। এরা শাখা যুক্ত এবং শাখাগুলো একক কর্টেক্স দ্বারা আবৃত অর্থাৎ কর্টেক্সকে কোনভাবে বিভক্ত ধরা চলে না কিন্তু ফোলিয়োজ লাইকেনে ঊর্ধ্ব ও নিম্ন কর্টেক্স উভয়ই রয়েছে। ফ্রুটিকোজ লাইকেনে হালকা, বাতাসে দোলায়মান ,ছোট ও প্যাঁচানো সুতার মত গঠন রয়েছে। এর রং-এর বিস্তার হালকা সবুজ থেকে অসাধারণ লেমন পর্যন্ত। এদের বৃদ্ধির ধরন জটিল প্রকৃতির।

বর্ণনা
শ্রেণীবিভাগের ভিত্তি
অর্থনৈতিক গুরুত্ব
নামকরণের ভিত্তি